ઉત્તર કોરિયાના કિમ જોંગ ઉન સાથેની સમિટમાં ભાગ લેવાના નિર્ણય અંગે પણ ટ્રમ્પે સેક્રેટરી ઓફ સ્ટેટ અને સેક્રેટરી ઓફ ડિફેન્સને વિશ્વાસમાં ન લીધા. સમિટમાં ભંગાણના બહાને યુદ્ધની સ્થિતિ સર્જાય તેવી પણ દહેશત ઉભી થઈ. બીજી તરફ સેન્ટ્રલ ઈન્ટેલિજન્સ એજન્સી (CIA)ના વડા માઈક પોમ્પીઓને સેક્રેટરી ઓફ સ્ટેટ તરીકે નીમવામાં આવ્યા. એટલે હવે અમેરિકાની વિદેશી બાબતોની જવાબદારી ટોચના ઈન્ટેલિજન્સ અધિકારીને સોંપાઈ ! તો, CIAના વડા તરીકે જીના હાસ્પેલને હવાલો સોંપાયો. આ એજ જીના છે જેમણે તેમના CIAના કાર્યકાળમાં જેલમાં અમાનુષી અત્યાચારો ગુજારેલા.